Diari Oficial de la Generalitat Valenciana


Sumari del DOGV 4175, del 24-01-2002 (2002/268)

Informació pública de les bases específiques de la convocatòria d'una plaça d'oficial de serveis (electricista) de l'Ajuntament d'Ibi.
--------------------------------------------------------------------------------------------------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/268


Data del document
:   21-12-2001

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * personal de serveis
    * concurs administratiu
    * administració local

Informació pública de les bases específiques de la convocatòria d'una plaça d'oficial de serveis (electricista) de l'Ajuntament d'Ibi. [2002/Q268]
  
Bases específiques de la convocatòria per a la contractació laboral indefinida d'una plaça d'oficial de serveis (lloc de treball electricista) vacant a la plantilla de personal laboral de l'Ajuntament d'Ibi, mitjançant el procediment de concurs oposició.
  
Primera. Objecte
  
Constitueix l'objecte d'aquest procediment selectiu la provisió en propietat d'una plaça d'oficial de serveis vacant a la plantilla de personal laboral d'aquesta corporació, mitjançant el procediment de concurs oposició.
  
Segona. Característiques de la plaça
  
La plaça convocada compleix les característiques següents:
  
a) Lloc a què correspon: número 7101, denominació: electricista, del vigent catàleg de llocs de treball de l'Ajuntament d'Ibi.
  
b) Titulació exigida: graduat en Educació Secundària Obligatòria (graduat escolar), tècnic auxiliar (Formació Professional de primer grau) o equivalent.
  
c) Retribució: les bàsiques que corresponen al grup D segons la Llei 30/1984, així com dues pagues extraordinàries de sou base i antiguitat i les altres retribucions complementàries que corresponguen amb subjecció a la legislació vigent i acords municipals.
  
d) Funcions: tasques de manteniment dels equipaments i instal·lacions elèctriques, revisió i reparació de quadres elèctrics, enllumenat públic, equips autònoms d'emergència i altres instal·lacions elèctriques municipals, així com aquelles altres que apareixen recollides en la relació de llocs de treball d'aquest Ajuntament d'Ibi.
  
Tercera. Requisits dels aspirants
  
Amb independència dels requisits assenyalats en la base 3.1 de les generals que regeixen la convocatòria, els aspirants hauran de complir aquests:
  
a) Edat màxima: aquella en què falte menys de 15 anys per a la jubilació forçosa per edat, tret que l'excés es compense amb cotitzacions per un període igual o superior a la diferència, circumstància que s'haurà d'acreditar documentalment juntament amb la instància que es presente.
  
b) Titulació: graduat en Educació Secundària Obligatòria (graduat escolar), tècnic auxiliar (Formació Professional de primer grau) o equivalent.
  
c) Altres requisits específics: carnet d'instal·lador electricista.
  
Quarta. Sistema de selecció
  
Una plaça per concurs oposició.
  
Cinquena. Anuncis
  
Anunciada la convocatòria, literalment o en extracte, en el Butlletí Oficial de la Província d'Alacant, en el Diari Oficial de la Generalitat Valenciana y en el Boletín Oficial del Estado, els altres anuncis es publicaran, exclusivament, en el Butlletí Oficial de la Província d'Alacant i al tauler d'anuncis de l'ajuntament.
  
Sisena. Instàncies
  
Les instàncies, a les quals s'acompanyarà una còpia del justificant d'ingrés per import de 1.500 pessetes de la taxa de drets d'examen, que s'haurà d'efectuar a la Caixa d'Estalvis de València, Castelló i Alacant ?Bancaixa?, oficina principal a Ibi, número de compte 2077 0342 70 6869453184, a nom de l'Ajuntament d'Ibi, en què se sol·licita prendre part en el procediment selectiu, es dirigiran a l'alcalde president de l'Ajuntament d'Ibi i es presentaran al Registre General d'aquesta corporació o en la forma que determina l'article 38.4 de la Llei del Règim Jurídic de les Administracions Públiques i del Procediment Administratiu Comú, amb el nou redactat establit per la Llei 4/1999, i d'acord amb l'article 2 del Reial Decret 772/1999, en el termini de 20 dies naturals, des de l'endemà de la publicació de la convocatòria en el Boletín Oficial del Estado.
  
Les persones interessades hauran d'ajuntar a la sol·licitud una fotocòpia del document nacional d'identitat.
  
Els sol·licitants manifestaran en les instàncies que compleixen totes i cada una de les condicions exigides en la base tercera, i que es comprometen a prestar el jurament o promesa establit en el Reial Decret 707/1979, i si escau acompanyaran a aquestes la documentació justificativa dels mèrits al·legats.
  
Setena. Admissió dels aspirants
  
Una vegada finalitzat el termini de presentació d'instàncies, el tinent d'alcalde delegat dictarà resolució en el termini màxim d'un mes, i declararà aprovada la llista provisional d'aspirants admesos i exclosos, que es farà pública en el Butlletí Oficial de la Província d'Alacant i s'exposarà al tauler d'edictes de la corporació i es concedirà un termini de 10 dies per a esmenar les errades que s'aprecien, d'acord amb l'article 71 de la Llei de Règim Jurídic de les Administracions Públiques i del Procediment Administratiu Comú. Si hi ha reclamacions, s'acceptaran o es rebutjaran en la resolució mitjançant la qual s'aprove la llista definitiva, que es farà pública en la forma indicada; si no és així, la llista provisional esdevindrà definitiva automàticament.
  
Vuitena. Procediment selectiu
  
A) Fase de concurs:
  
1. Experiència acreditada en tasques de manteniment d'equips i instal·lacions elèctriques en administració local o en altres administracions públiques. Puntuació màxima: 0,50.
  
2. Experiència acreditada en idèntica matèria al sector privat. Puntuació màxima: 0,50.
  
3. Realització de cursos de perfeccionament en l'àmbit del manteniment d'equips i instal·lacions electrotècniques o en el de seguretat i higiene en el treball. Puntuació màxima: 0,50.
  
4. Coneixements de valencià. Entre un mínim de 0,30 punts i un màxim de 0,60.
  
B) Fase d'oposició:
  
1. Primer exercici: obligatori i eliminatori. Respondre per escrit, en un màxim d'una hora, un qüestionari tipus test sobre el contingut del temari general del programa de la convocatòria. Qualificació de 0 a 10 punts. Mínim per a superar l'exercici 5 punts.
  
2. Segon exercici: obligatori i eliminatori. Respondre per escrit, en un màxim d'una hora, un qüestionari tipus test sobre el contingut del temari específic del programa de la convocatòria. Qualificació de 0 a 10 punts. Mínim per a superar l'exercici 5 punts.
  
3. Tercer exercici: obligatori i eliminatori. Consistirà en una o vàries proves pràctiques d'execució o d'un supòsit de treball relacionades amb les funcions i lloc de treball, que com a màxim no podran superar las dues hores, dirigides a apreciar l'habilitat, capacitat i saber dels aspirants. Qualificació de 0 a 10 punts. Mínim per a superar l'exercici 5 punts.
  
Novena. Tribunal qualificador
  
Sense perjudici de la composició prevista en la base sisena de les generals que regeixen la convocatòria, formaran part d'aquest, amb veu i vot, un representant de cada una de les organitzacions sindicals amb implantació a l'ajuntament.
  
El tribunal no podrà declarar seleccionats un major nombre d'aspirants que el de places convocades. Les propostes d'aspirants aprovats que infringisquen aquesta limitació són nul·les de ple dret.
  
A més, el tribunal podrà disposar d'assessors especialistes per a les proves corresponents dels exercicis que considere pertinents.
  
Deu. Formalització del contracte
  
Exhaurit el termini de presentació de documents, el president de la corporació o el regidor delegat de l'Àrea de Personal, disposarà la contractació de l'aspirant proposat pel tribunal, en el termini màxim d'un mes. El contracte tindrà un període de prova de dos mesos, durant el qual es realitzaran les pràctiques sota la direcció del responsable del servei, i tindrà la consideració de fase final del procés selectiu.
  
El darrer dia del període de prova, el responsable designat haurà d'estimar si s'han superat les pràctiques de forma satisfactòria.
  
En cas que l'aspirant no supere satisfactòriament el període de prova, es donarà per finalitzat el contracte. En aquest cas es podrà formular proposta de contractació a favor de l'aspirant que superades totes les proves del procés selectiu, tinga la puntuació més alta, el qual haurà de superar el corresponent període de prova.
  
Onze. Condicions generals
  
En tot allò no previst en aquestes bases específiques, serà d'aplicació el que s'estableix en les bases generals aprovades mitjançant l'Acord del Ple de l'Ajuntament, de data 16 de desembre de 1993, modificades per aquest òrgan en les sessions fetes els dies 27 de novembre de 1995 i 25 de gener de 1999 i per la Comissió de Govern en la sessió feta el dia 11 d'octubre de 1999 (publicades en el Butlletí Oficial de la Província d'Alacant, número 121, de data 29 de maig de 1999 €el text íntegre abans de la darrera modificació- i en el número 153, de data 5 de juliol de 2000 €darrera modificació).
  
Les instàncies es presentaran en el model oficial facilitat per l'ajuntament.
  
D'acord amb l'article 17.2 del Decret 33/1999, de 9 de març, del Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana, es podran formar borses de treball amb el personal aspirant que, després de participar en proves d'accés al grup, sector, o, si escau, cos, escala o classe de què es tracte, hagen aprovat algun exercici dels que constitueixen el procés selectiu.
  
ANNEX
  
Temari
  
Temari general
  
Tema 1. La Constitució espanyola de 1978: significat, estructura i contingut. Principis generals.
  
Tema 2. L'Estatut d'Autonomia de la Comunitat Valenciana. Bandera i organització territorial.
  
Tema 3. El municipi. Organització municipal, competències i funcionament.
  
Tema 4. L'acte administratiu: principis generals i fases del procediment administratiu general.
  
Temari específic:
  
Tema 1. Conductors per a instal·lacions interiors de baixa tensió. Seccions nominals de conductors actius i neutres. Aïllaments per a cobriments protectors. Denominacions comercials i identificació de conductors per colors, segons la normativa vigent.
  
Tema 2. Contactes directes i indirectes. Protecció contra contactes indirectes per presa de terra de les masses i per interruptor diferencial.
  
Tema 3. Perillositat del corrent elèctric. Objecte de les preses de terra i la seua constitució. Resistivitat del terreny. Seccions mínimes dels conductors de terra.
  
Tema 4. Principals magnituds elèctriques. Unitats de mesura amb múltiples i submúltiples. Factors de conversió per a unitats de potència i d'energia.
  
Tema 5. Elements de les instal·lacions d'enllaç per a xarxes trifàsiques a 380 volts. Enllaços. Caixes generals de protecció. Línies repartidores. Centralització de comptadors.
  
Tema 6. Corrents alterns. Generació i característiques. Reactàncies. Circuits amb resistència, inductància i capacitància. Potència activa i potència reactiva. Factor de potència.
  
Tema 7. Revisions de càrregues elèctriques en edificis destinats a habitatges, oficines i locals comercials. Coeficients de simultaneïtat. Graus d'electrificació en habitatges.
  
Tema 8. Conceptes generals sobre tarifes elèctriques de baixa tensió. Tipus de tarifes. Complements per discriminació horària i energia reactiva. Facturació per maxímetre.
  
Tema 9. Representació en diagrames unifilars de les instal·lacions de baixa tensió. Identificació dels interruptors de potència, conductors, proteccions diferencials i circuits amb les preses d'aquests.
  
Tema 10. Conceptes generals del telecomandament i telecontrol. Remesa d'ordres de maniobra. Indicació a distància d'avaries. Transmissió d'alarmes.
  
Tema 11. Magnituds fotomètriques. Unitats i aparells de mesura. Nivells d'il·luminació aconsellats per a interiors.
  
Tema 12. Tipus de llums. Característiques i aplicacions de les làmpades d'incandescència, llums halògens, fluorescents tubulars, de vapor de mercuri i de vapor de sodi.
  
Tema 13. Transmissió de la llum. Velocitat i longituds d'onda. Camp de les radiacions visibles.
  
Tema 14. Enllumenats especials d'emergència, de senyalització i de reemplaçament. Característiques. Locals que han d'il·luminar-se amb aquest tipus d'enllumenats.
  
Tema 15. Grups electrògens per a subministrament d'energia elèctrica. Descripció dels seus components. Aplicacions. Funcionament en servei automàtic. Revisions periòdiques i controls que cal realitzar.
  
Tema 16. Bateries i acumuladors d'electricitat. Principis fonamentals. Bateries de plom i bateries alcalines. Característiques d'aplicacions. Muntatge i mesura de paràmetres elèctrics. Manteniment preventiu.
  
Composició del tribunal
  
El tribunal qualificador estarà format per:
  
President: el president de la corporació o membre d'aquesta en qui delegue.
  
Secretari: el secretari de la corporació o un funcionari d'aquesta en qui delegue, que actuarà amb veu, però sense vot.
  
Vocal número 1: un representant de la Generalitat Valenciana.
  
Vocal número 2: el regidor delegat de Personal.
  
Vocal número 3: un tècnic de l'ajuntament especialitzat en la matèria o el capatàs d'Obres i Serveis.
  
Vocal número 4: un representant del Departament de Personal.
  
Vocal número 5: un representant de l'organització sindical CSICSIF.
  
Vocal número 6: un representant de l'organització sindical FSPUGT.
  
Formaran part del tribunal qualificador, amb veu i sense vot, un representant de cada un dels grups polítics municipals.
  
A més, el tribunal podrà disposar d'assessors especialistes per a les proves corresponents dels exercicis que considere pertinents.